Na osnovu člana 94. i 95. Zakona o osnovnom odgoju i obrazovanju („Službene novine Kantona Sarajevo“ br. 23/17, 33/17, 30/19, 34/20 i 33/21), člana 11. stav (3) tačka g) Pravilnika o izboru, nadležnostima i načinu rada školskih odbora osnovnih škola Kantona Sarajevo („Službene novine Kantona Sarajevo“, br. 35/17), člana 3. i člana 4. Pravilnika o izboru, imenovanju i razrješenju direktora osnovnih škola Kantona Sarajevo („Službene novine Kantona Sarajevo“, br. 2/18, 32/18, 30/19) i Odluke Školskog odbora br. 02-1075/23 od 13.10.2023.godine, Školski odbor JU OŠ „Aneks“ Sarajevo raspisuje

**JAVNI KONKURS**

**za izbor direktora/direktorice**

**JU Osnovne škole „Aneks“ Sarajevo na period od četiri godine**

**UVJETI KONKURSA**

Pored općih uvjeta predviđenih Zakonom, kandidat za direktora je dužan ispunjavati i sljedeće uvjete:

a) da u pogledu stručne spreme ispunjava uslove za nastavnika, pedagoga, pedagoga-psihologa škole u koju konkuriše;

b) da ima najmanje osam godina radnog iskustva i od toga najmanje 5 godina radnog iskustva na poslovima u nastavi ili na pedagoško-psihološkim poslovima ili na rukovodnim poslovima u školi; c) da ima najmanje sedmi (VII) stepen stručne spreme, odnosno završen najmanje II ciklus bolonjskog visokoobrazovnog procesa;

d) da ima najmanje zvanje mentora;

e) da nije otpušten iz državne službe kao rezultat disciplinske mjere na bilo kojem nivou u Bosni i Hercegovini u periodu od tri godine od dana prijavljivanja na Javni konkurs;

f) da se na njega ne odnosi član IX 1. Ustava Bosne i Hercegovine (lica koja služe kaznu ili su pod optužnicom od strane Međunarodnog tribunala za bivšu Jugoslaviju, a koja se nisu povinovala naredbi da se pojave pred Tribunalom);

g) da nije osuđivan za krivično djelo i privredni prijestup nespojiv sa obavljanjem dužnosti direktora škole;

h) da nema privatni finansijski interes u školi u koju se kandiduje za direktora;

i) da nije lice koje boluje od zarazne ili duševne bolesti;

j) da nije alkoholičar, odnosno ovisnik o opijatima;

k) da nije lice protiv kojeg je potvrđena optužnica ili izrečena pravosnažna presuda ili mjera za jedno ili više krivičnih djela za koja se odredbama važećeg Krivičnog zakona može izreći kazna zatvora u trajanju od tri mjeseca i više;

l) da nije lice koje ima smetnje za imenovanje i obavljanje funkcije u skladu sa Zakonom o sukobu interesa u organima vlasti u Federaciji Bosne i Hercegovine i Zakonom o ministarskim, vladinim i drugim imenovanjima Federacije BiH;

m) da nije lice razriješeno dužnosti direktora zbog dokazanog kršenja zakona, korupcije, mita, nepotizma, profesionalne nekompetentnosti ili nemara, nesavjesnog i nestručnog obavljanja poslova direktora.

**DOKUMENTACIJA KOJA SE PRILAŽE UZ PRIJAVU:**

Kandidati su dužni dostaviti sljedeću dokumentaciju (original ili ovjerenu kopiju):

1. Svojeručno potpisanu pisanu prijavu na javni konkurs sa kontakt podacima i tačno navedenom dokumentacijom koju prilažu uz prijavu;

2. Kraću biografiju – CV;

3. Diplomu o stečenoj stručnoj spremi;

4. Izvod iz matične knjige rođenih;

5. Uvjerenje o državljanstvu (ne starije od šest mjeseci od dana objavljivanja konkursa);

6. Uvjerenje o položenom stručnom ispitu;

7. Rješenje o sticanju višeg stručnog zvanja;

8. Uvjerenje/potvrdu o radnom iskustvu i radnom iskustvu na poslovima u nastavi ili na pedagoško-psihološkim poslovima ili na rukovodnim poslovima;

9. Izjavu ovjerenu od strane ovlaštenog opštinskog organa kojom kandidat potvrđuje da nije otpušten iz državne službe kao rezultat disciplinske mjere na bilo kojem nivou u Bosni i Hercegovini u periodu od tri godine od dana prijavljivanja na Javni konkurs;

10. Izjavu ovjerenu od strane nadležnog opštinskog organa kojom kandidat potvrđuje da se na njega ne odnosi član IX 1. Ustava Bosne i Hercegovine (lica koja služe kaznu ili su pod optužnicom od strane Međunarodnog tribunala za bivšu Jugoslaviju, a koja se nisu povinovala naredbi da se pojave pred Tribunalom);

11. Izjavu ovjerenu od strane nadležnog opštinskog organa kojom kandidat potvrđuje da nije osuđivan za krivično djelo i privredni prijestup nespojiv sa obavljanjem dužnosti direktora škole; 12. Izjavu ovjerenu od strane nadležnog opštinskog organa kojom kandidat potvrđuje da nema finansijski interes u školi u kojoj se kandiduje za direktora;

13. Izjavu ovjerenu od strane nadležnog opštinskog organa kojom kandidat potvrđuje da nije lice koje boluje od zarazne ili duševne bolesti;

14. Izjavu ovjerenu od strane nadležnog opštinskog organa kojom kandidat potvrđuje da nije alkoholičar, odnosno ovisnik o opijatima;

15. Izjavu ovjerenu od strane nadležnog opštinskog organa kojom kandidat potvrđuje da nije lice protiv kojeg je potvrđena optužnica ili izrečena pravosnažna presuda ili mjera za jedno ili više krivičnih djela za koja se odredbama važećeg Krivičnog zakona može izreći kazna zatvora u trajanju od tri mjeseca i više;

16. Izjavu ovjerenu od strane nadležnog opštinskog organa kojom kandidat potvrđuje da nije lice koje ima smetnje za imenovanje i obavljanje funkcije u skladu sa Zakonom o sukobu interesa u organima vlasti Federacije Bosne i Hercegovine i Zakonom o ministarskim, vladinim i drugim imenovanjima Federacije BiH;

17. Izjavu ovjerenu od strane nadležnog opštinskog organa kojom kandidat potvrđuje da nije lice razriješeno dužnosti direktora zbog dokazanog kršenja zakona, korupcije, mita, nepotizma, profesionalne nekompetentnosti ili nemara, nesavjesnog i nestručnog obavljanja poslova direktora.

**Napomena**

Uvjerenje da nije lice protiv kojeg je potvrđena optužnica ili izrečena pravosnažna presuda ili mjera za jedno ili više krivičnih djela za koja se odredbama važećeg Krivičnog zakona može izreći kazna zatvora u trajanju od tri mjeseca i više, te uvjerenje da nije osuđivan za krivično djelo i privredni prijestup nespojiv sa obavljanjem dužnosti direktora/direktorice, dužan je dostaviti izabrani kandidat. Ljekarsko uvjerenje izdato od nadležne zdravstvene ustanove koje nije starije od šest mjeseci, izabrani kandidat dostavlja školi nakon imenovanja za direktora/direktoricu škole.

**ROK ZA PODNOŠENJE PRIJAVA**

Konkurs ostaje otvoren 15 dana od dana posljednjeg objavljivanja.

**VRIJEME NA KOJE SE VRŠI IMENOVANJE**

Imenovanje direktora/direktorice se vrši na period od 4 (četiri) godine.

**DOSTAVA PRIJAVE I DOKAZA O ISPUNJAVANJU UVJETA**

Svojeručno potpisanu pisanu prijavu i traženu dokumentaciju kandidati dostavljaju poštom preporučeno ili lično sekretaru škole na adresu: Javna ustanova Osnovna škola „Aneks“ Sarajevo, ul. Vrbovska bb, 71000 Sarajevo, u zatvorenoj koverti s naznakom „Prijava na javni konkurs za izbor direktora škole - ne otvaraj (Otvara komisija)“. Procedura izbora i imenovanja direktora škole obavit će se u skladu s Pravilnikom o izboru, imenovanju i razrješenju direktora osnovnih škola Kantona Sarajevo („Službene novine Kantona Sarajevo“, br. 2/18, 32/18 i 30/19).

**NAČIN I ROK OBAVJEŠTAVANJA**

Školski odbor, u roku od osam (8) dana od dana donošenja odluke o imenovanju direktora/direktorice škole, o navedenoj odluci u pisanom obliku obavještava sve kandidate koji su se prijavili na Javni konkurs. Javni konkurs se istovremeno objavljuje u dnevnom listu „Oslobođenje“, dana 18.10.2023. godine i na službenoj web stranici Ministarstva za odgoj i obrazovanje Kantona Sarajevo, te je krajnji rok za prijavu 8.11.2023.godine.

**NAPOMENA**

Nepotpune, neuredne i neblagovremene prijave neće se uzeti u razmatranje.